Title: ระบียบกรุงเทพมหานคร ว่าด้วยเงินนอกงบประมาณ (ฉบับที่ 2) พ.ศ. 2542

ระเบียบกรุงเทพมหานคร

ระเบียบกรุงเทพมหานคร
ว่าด้วยเงินนอกงบประมาณ
(ฉบับที่ 2)
พ.ศ.
2542
----------------
            โดยที่เป็นการสมควรแก้ไขเพิ่มเติมระเบียบกรุงเทพมหานครว่าด้วยเงินนอกงบประมาณ
พ.ศ. 2536 ให้เหมาะสมยิ่งขึ้น
            อาศัยอำนาจตามความในมาตรา
49 แห่งพระราชบัญญัติระเบียบบริหารราชการ
กรุงเทพมหานคร พ.ศ. 2528 ประกอบกับข้อ 20 และข้อ 21
แห่งข้อบัญญัติกรุงเทพมหานคร
เรื่อง วิธีการงบประมาณ พ.ศ. 2529
ผู้ว่าราชการกรุงเทพมหานครจึงกำหนดระเบียบขึ้นไว้ 
ดังต่อไปนี้
            ข้อ
1  ระเบียบนี้ เรียกว่า
"ระเบียบกรุงเทพมหานครว่าด้วยเงินนอกงบประมาณ
(ฉบับที่ 2) พ.ศ. 2542"
            ข้อ
2 
ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
            ข้อ
3  ให้ยกเลิกความในบทนิยามคำว่า
"หน่วยการคลัง" และ "หัวหน้าหน่วยการคลัง" 
ในข้อ 3 แห่งระเบียบกรุงเทพมหานครว่าด้วยเงินนอกงบประมาณ พ.ศ.
2536 และให้ใช้ความ
ต่อไปนี้แทน
            ""หน่วยการคลัง"
หมายความว่า หน่วยงานซึ่งมีหน้าที่เกี่ยวกับการรับเงิน การเบิกจ่ายเงิน
การถอนเงิน การนำส่งเงิน การฝากเงิน และการเก็บรักษาเงิน
ทั้งนี้ ให้รวมถึงฝ่ายการคลัง สำนักงาน
เลขนุการสำนัก ฝ่ายการคลัง กองกลางสำนักปลัดกรุงเทพมหานคร
ฝ่ายการคลัง สำนักงานเขต
ฝ่ายบริหารงานทั่วไป
สำนักงานเลขานุการผู้ว่าราชการกรุงเทพมหานคร ฝ่ายบริหารงานทั่วไป
สำนักงานเลขานุการกรม สภากรุงเทพมหานคร และฝ่ายการคลัง
สำนักงานเลขานุการ สำนักงาน
คณะกรรมการข้าราชการกรุงเทพมหานครด้วย
            "หัวหน้าหน่วยการคลัง"
หมายความว่า หัวหน้าหน่วยงานซึ่งมีหน้าที่เกี่ยวกับการรับเงิน
การเบิกจ่ายเงิน การถอนเงิน การนำส่งเงิน การฝากเงิน
และการเก็บรักษาเงิน ทั้งนี้ ให้รวมถึง
หัวหน้าฝ่ายการคลัง
สำนักงานเลขานุการสำนักหัวหน้าฝ่ายการคลัง กองกลาง สำนักปลัด
กรุงเทพมหานคร หัวหน้าฝ่ายการคลัง สำนักงานเขต
หัวหน้าฝ่ายบริหารงานทั่วไป สำนักงาน
เลขานุการผู้ว่าราชการกรุงเทพมหานคร
หัวหน้าฝ่ายบริหารงานทั่วไป สำนักงานเลขานุการสภา
กรุงเทพมหานคร และหัวหน้าฝ่ายการคลัง สำนักงานเลขานุการ
สำนักงานคณะกรรมการ
ข้าราชการกรุงเทพมหานครด้วย"
                                                            ประกาศ
ณ วันที่ 5 สิงหาคม พ.ศ. 2542

พิจิตต  รัตตกุล

ผู้ว่าราชการกรุงเทพมหานคร